लिएंडर पेस डेविस कप टीम में शामिल
नई दिल्ली | लिंएडरपेस को उज्बेकिस्तान के खिलाफ मुकाबले के लिए भारतीय डेविस कप टीम में बरकरार रखा गया लेकिन नये गैरखिलाड़ी कप्तान महेश भूपति यह फैसला करेंगे उनका यह पुराना साथी अंतिम चार में रहेगा या नहीं। पेस को बेंगलुरू में सात अप्रैल से शुरू होने वाले एशिया आेसियाना ग्रुप एक के दूसरे दौर के लिये टीम में रखने पर फैसला मुकाबले से दस दिन पहले करेंगे। अखिल भारतीय टेनिस संघ (एआईटीए) की एस पी मिश्रा की अगुवाई वाली चार सदस्यीय चयन समिति ने छह सदस्यीय टीम में चार एकल खिलाड़ियों रामकुमार रामनाथन, युकी भांबरी, प्रजनेश गुणेश्वरन और एन श्रीराम बालाजी और दो युगल खिलाड़ियों रोहन बोपन्ना और लिएंडर पेस को रखा।एआईटीए के महासचिव हिरणमय चटर्जी ने कहा कि अब अंतिम चार का फैसला करना कप्तान का काम है। उन्होंने कहा, ‘भारत के पास ये सर्वश्रेष्ठ खिलाड़ी हैं और अब कप्तान के पास मौका है कि वह इनमें से सर्वश्रेष्ठ का चयन करें। आज की तिथि में युगल के लिये सर्वश्रेष्ठ विकल्प लिएंडर और रोहन हैं चाहे हम रैंकिंग की बात करें या फार्म की। कप्तान चयन समिति के अध्यक्ष के साथ चर्चा करके मुकाबले से दस दिन पहले अंतिम चार खिलाड़ियों का चयन करेंगे।’
bho_Deva hin_Deva